C 276/5

Vīna nozares nosaukuma produkta specifikācijas standarta grozījuma apstiprināšanas paziņojuma publikācija saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 276/03)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“Vorarlberg”

Atsauces numurs: PDO-AT-A0231-AM01

Paziņojuma datums: 21.2.2020.

APSTIPRINĀTĀ GROZĪJUMA APRAKSTS UN IEMESLI

Apraksts un iemesli

Tā kā vīna dārzu reģistru tagad pārvalda ar integrēto administrācijas un kontroles sistēmu, maksimālā raža no hektāra jāpielāgo.

VIENOTAIS DOKUMENTS

1. Produkta nosaukums

“Vorarlberg”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna vai vīnu apraksts

Ar cilmes vietas nosaukumu “Vorarlberg” var apzīmēt vīnu un kvalitatīvu dzirkstošo vīnu, tomēr praksē to uz kvalitatīvu dzirkstošo vīnu neattiecina. Vīnu “Vorarlberg” galvenokārt ražo kā Qualitätswein (kvalitatīvs vīns); tā analītiskās īpašības atrodamas produkta specifikācijā.

Tiek ražots arī “Vorarlberg” ar citiem apzīmējumiem (piemēram, Kabinett, Spätlese, Eiswein). Attiecīgās analītiskās īpašības atrodamas produkta specifikācijā. Ņemot vērā lielo skaitu mazu vīna dārzu, noteikt vīniem organoleptisko īpašību vienotu kopumu nav iespējams.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

5. Vīndarības metodes

a) Galvenās vīndarības metodes

Attiecīgi ierobežojumi vīnu ražošanā

Ražojot vīnu, kam piešķirts cilmes vietas nosaukums “Vorarlberg”, atļauts izmantot visas vīndarības metodes, kuras saskaņā ar Regulu (ES) 2019/934 un (ES) 2019/935 atļauts izmantot ar aizsargātu cilmes vietas nosaukumu apzīmēta vīna ražošanā, izņemot apstrādi ar kālija sorbātu un dimetildikarbonātu. Vīna atskābināšanu var veikt saskaņā ar Regulu (ES) 2019/934 un (ES) 2019/935. Par iespējamo paskābināšanu lauksaimniecības, reģionu un tūrisma federālā ministre lemj atkarībā no laikapstākļiem veģetācijas periodā. Šādā gadījumā iespējamās paskābināšanas nosacījumus nosaka Regula (ES) 2019/934 un (ES) 2019/935.

Īpašās vīndarības metodes (to vidū bagātināšana) izriet no izraudzītās tradicionālās ražošanas metodes, un tās aprakstītas produkta specifikācijā

b) Maksimālās ražas

10 000 kg vīnogu no hektāra

6. Noteiktais ģeogrāfiskais apgabals

Cilmes vietas nosaukuma “Vorarlberg” ģeogrāfiskais apgabals aptver visu Forarlbergas federālo zemi Austrijā.

7. Galvenā vīna vīnogu šķirne vai šķirnes

‘Zweigelt’ – ‘Rotburger’

‘Grüner Veltliner’ – ‘Weißgipfler’

‘Zweigelt’ – ‘Blauer Zweigelt’

8. Saiknes vai saikņu apraksts

Vīnkopības reģioni Forarlbergā sniedzas no Brēgencas līdz Feldkirhai, šķērsojot Rētisu, un līdz pat Arlbergas piekājei un Blūdešai. Neliels skaits atsevišķu saimniecību ražo vīnu vietās, kuras ir labvēlīgas klimatisko apstākļu ziņā. Līdz ar to vispārīgu aprakstu par klimatiskajiem un augsnes apstākļiem sniegt nav iespējams. Forarlbergas vīnkopības reģionam raksturīgi arī tas, ka ar vīna ražošanu nodarbojas vienīgi vīndaru ģimenes uzņēmumi, kas pārstrādā tikai pašu audzētas vīnogas un pārdod vīnu tieši no saimniecības. Lai ražas novākšanas laikā iegūtu nogatavojušās, veselas vīnogas, audzētajām šķirnēm un potcelmiem jābūt attiecīgajiem ģeoloģiskajiem un klimatiskajiem apstākļiem piemērotām īpašībām. Jānodrošina atbilstība šādām prasībām: ziemcietība, vēlīna ziedēšana un augsta noturība pret sēnīšu slimībām un puvi Ņemot vērā lielo skaitu mazu vīna dārzu, noteikt vīniem organoleptisko īpašību vienotu kopumu nav iespējams, tomēr skarbais klimats ar lielām dienas un nakts temperatūras atšķirībām nodrošina vīniem labu skābuma struktūru.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību akti.

Papildu nosacījuma veids:

atkāpe no prasības ražot noteiktajā ģeogrāfiskajā apgabalā.

Nosacījuma apraksts:

saskaņā ar Austrijas Vīna likumu vīnu var pārdot ar cilmes vietas nosaukumu “Vorarlberg” tikai tad, ja tam ir oficiāls kvalitātes pārbaudes numurs (Staatliche Prüfnummer); šis noteikums neattiecas uz vīnu ar apzīmējumiem Sekt, Qualitätsschaumwein vai Hauersekt. Lai saņemtu kvalitātes pārbaudes numuru, jāanalizē paraugs no ikviena vīna, ko paredzēts laist tirgū ar cilmes vietas nosaukumu “Vorarlberg” (sistemātiska kontrole) (sk. produkta specifikāciju). Organoleptiskās pārbaudes laikā vīnus pārbauda oficiāla degustētāju žūrija. Tajā ietilpst seši degustētāji un žūrijas priekšsēdētājs. Degustētājiem tiek iesniegti anonīmi paraugi. Pārbaudes veidlapā ir iekļauta tikai novērtēšanai nepieciešamā informācija, piemēram, tradicionālais apzīmējums (Qualitätswein, Kabinett, Spätlese, Auslese u. c.), šķirne un gads. Lai novērtētu, vai degustēšanai iesniegtie vīni ir šķirnes, gada un tradicionālā apzīmējuma ziņā tipiski un vai tos var laist tirgū (bez defektiem), degustētāji izmanto savu pieredzi un noteiktus etalonvīnus. Uz jautājumu par degustēšanu jāatbild ar “jā” vai “nē”. Ja vērtējums ir negatīvs, rakstiski jānorāda noraidīšanas iemesli. Ja vairums degustētāju ir devuši pozitīvu vērtējumu, paraugs atbilst organoleptiskajām prasībām. Ja pozitīvā un negatīvā vērtējuma attiecība ir 3:3, paraugu iesniedz citai žūrijai. Ja attiecība arī otrreiz ir 3:3, pārbaudes galarezultāts ir negatīvs.

Saite uz produkta specifikāciju

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) OV L 9, 11.1.2019., 2. lpp.